यहां के गांव आसौदा टोडराण में दोस्त के घर लड़के के कुआं पूजन में आए रोहतक के चमारिया गांव के युवक को गोलियों से भून दिया। वारदात को घर के चौबारे में अंजाम दिया गया। हमलावर दो थे और वारदात के बाद घर के पिछली तरफ से पैदल ही खेतों में भाग निकले। वारदात में गांव के ही एक युवक व उसके साथी का नाम सामने आया है। गोलियां चलते ही चीख पुकार मची तो खुशी का माहौल मातम में बदल गया। कुद लोगों ने हमलावरों को पकड़ने की कोशिश की, मगर वे हाथ नहीं आए। शव को पोस्टमार्टम के लिए रोहतक के पीजीआइएमएस में रखा गया है।